BBC Hausa - News - Allen ya karbi Petraeus a Afghanistan We use cookies to ensure that we give you the best experience on our website. We also use cookies to ensure we show you advertising that is relevant to you. If you continue without changing your settings, we'll assume that you are happy to receive all cookies on the BBC website. However, if you would like to, you can change your cookie settings at any time. Continue Find out more ]]> British Broadcasting CorporationHome Rariyar likau mai saukaka amfani da shafi Tsallake zuwa hanyoyin shiga shafi Tsallake zuwa hanyoyin shiga bbc.co.uk Tsallake zuwa binciken bbc.co.uk Hanyoyin saukaka amfani BBC Hausa
An sabunta: 18 ga Yuli, 2011 - An wallafa a 16:32 GMT
Allen ya karbi Petraeus a Afghanistan Janar John Allen na sojin Amurka, ya karbi jagorancin sojin kasashen kawance a Afghanistan daga hannun Janar David Petraeus, wanda shi kuma zai zama jagoran Hukumar Leken Asiri ta Amurka, CIA.
A wajen bukin mika ikon rundunar,Janar Allen ya ce,ya hango tsayraran ranaku a gaba, kuma ba ya da wani tunanin samun sauki a kalubalen da ke a Afghanistan.
Sauyin jagorancin ya zo ne yayinda dakarun kungiyar tsaro ta NATO ta soma mika ikon wasu yankuna ga takwarorinsu na Afghanistan.
To amma har yanzu akwai sauran damuwa game da sha'anin tsaro; da safiyar yau wani bam da aka dana a gefen titi ya halaka wasu sojojin kungiyar tsaron ta NATO 3 a gabacin kasar.
Sannan a cikin makon da ya gabata an kashe wani na hannun daman Shugaba Hamid Karzai, haka nan kuma an kashe kanen Shugaban.
Sai dai kisan da aka yi wa kanen shugaba Karzai da kuma wani mai ba shi shawara, ya nuna girman kalubalen tsaron da ake ci gaba da fama da shi.
A bara ne dai aka nada Janar Petraeus akan mukamin bayan saukar Janar Stanley McCrystal.
Majalisar Dinkin Duniya ta ce an samu sauki wajen yawan hare-haren da 'yan kungiyar Taliban ke kaiwa a kasar cikin shekarar da ta gabata, amma duk da hakan yawan mutanen da suka mutu a bana yafi na wadanda suka mutu a bara.
A watan Satumba Janar Petraeus zai fara aiki a matsayin sabon shugaban Hukumar Leken Asirin Amurka, wato CIA.